กฎกระทรวงกฎกระทรวงให้ใช้บังคับผังเมืองรวมจังหวัดพิษณุโลกพ.ศ. ๒๕๕๕[๑] อาศัยอำนาจตามความในมาตรา ๕ แห่งพระราชบัญญัติการผังเมือง พ.ศ. ๒๕๑๘และมาตรา ๒๖ วรรคหนึ่ง แห่งพระราชบัญญัติการผังเมือง พ.ศ. ๒๕๑๘ซึ่งแก้ไขเพิ่มเติมโดยพระราชบัญญัติการผังเมือง (ฉบับที่ ๓) พ.ศ. ๒๕๓๕อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๓๔ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงมหาดไทยออกกฎกระทรวงไว้ดังต่อไปนี้ข้อ ๑กฎกระทรวงนี้ให้ใช้บังคับได้มีกำหนดห้าปีข้อ ๒ให้ใช้บังคับผังเมืองรวม ในท้องที่จังหวัดพิษณุโลกภายในแนวเขตตามแผนที่ท้ายกฎกระทรวงนี้ข้อ ๓กฎกระทรวงนี้มิให้ใช้บังคับในท้องที่ที่มีการประกาศใช้บังคับกฎกระทรวงให้ใช้บังคับผังเมืองรวมข้อ ๔การวางและจัดทำผังเมืองรวมตามกฎกระทรวงนี้มีวัตถุประสงค์เพื่อใช้เป็นแนวทางในการพัฒนาและการดำรงรักษาเมืองและบริเวณที่เกี่ยวข้องหรือชนบทในด้านการใช้ประโยชน์ในทรัพย์สิน การคมนาคมและการขนส่ง การสาธารณูปโภคบริการสาธารณะ และสภาพแวดล้อม ในบริเวณแนวเขตตามข้อ ๒เพื่อให้สอดคล้องกับการพัฒนาระบบเศรษฐกิจและสังคมของประเทศตามแผนพัฒนาเศรษฐกิจและสังคมแห่งชาติข้อ ๕ผังเมืองรวมตามกฎกระทรวงนี้มีนโยบายและมาตรการเพื่อการจัดระบบการใช้ประโยชน์ที่ดินโครงข่ายคมนาคมขนส่งและบริการสาธารณะให้มีประสิทธิภาพสามารถรองรับและสอดคล้องกับการขยายตัวของชุมชนในอนาคตรวมทั้งส่งเสริมและพัฒนาเศรษฐกิจ โดยมีสาระสำคัญ ดังต่อไปนี้(๑) ส่งเสริมและพัฒนาจังหวัดพิษณุโลกให้เป็นศูนย์กลางการค้าการบริการ การอยู่อาศัย การคมนาคมขนส่งการศึกษา การบริหารราชการและการปกครอง อุตสาหกรรม การเกษตร และการท่องเที่ยวตามแผนพัฒนาเศรษฐกิจและสังคมแห่งชาติซึ่งมุ่งพัฒนาให้จังหวัดพิษณุโลกเป็นสี่แยกอินโดจีนเป็นเมืองยุทธศาสตร์ทางเศรษฐกิจของภาคเหนือตอนล่างและเป็นศูนย์กลางการคมนาคมขนส่งภายใต้ยุทธศาสตร์ความร่วมมือทางเศรษฐกิจในอนุภูมิภาคลุ่มแม่น้ำโขง(๒) ส่งเสริมและพัฒนาจังหวัดพิษณุโลกให้เป็นเมืองน่าอยู่โดยจัดให้มีระบบสาธารณูปโภคและสาธารณูปการที่มีคุณภาพและได้มาตรฐานและลักษณะทางกายภาพของเมือง มีความเป็นระเบียบเรียบร้อยด้วยการวางผังเมืองและสิ่งแวดล้อมที่ดี(๓) ส่งเสริมและพัฒนาทรัพยากรมนุษย์ โดยการพัฒนาด้านการศึกษาและการเสริมสร้างฐานรากชุมชนให้เข้มแข็งโดยพัฒนาจังหวัดพิษณุโลกให้เป็นเมืองศูนย์กลางการศึกษาหรือเมืองแห่งการเรียนรู้(๔)ส่งเสริมและพัฒนาด้านการเกษตรและอุตสาหกรรมเกี่ยวเนื่องกับการเกษตรเพื่อให้จังหวัดพิษณุโลกเป็นแหล่งผลิตอาหารและสินค้าด้านการเกษตรโดยการเพิ่มผลผลิต แปรรูปผลิตภัณฑ์พัฒนาคุณภาพและส่งเสริมการผลิตสินค้าที่ปลอดสารพิษโดยการทำการเกษตรเชิงอินทรีย์ตามศักยภาพของแต่ละพื้นที่แหล่งน้ำ และทรัพยากรในท้องถิ่น(๕)ส่งเสริมและพัฒนาศิลปวัฒนธรรมโดยการอนุรักษ์และฟื้นฟูแหล่งศิลปวัฒนธรรมของจังหวัดให้มีความเชื่อมโยงเป็นเครือข่ายเดียวกันกับศิลปวัฒนธรรมของจังหวัดใกล้เคียง(๖) ส่งเสริมการจัดการทรัพยากรธรรมชาติและสิ่งแวดล้อมอย่างยั่งยืนข้อ ๖การใช้ประโยชน์ที่ดินภายในเขตผังเมืองรวมให้เป็นไปตามแผนผังกำหนดการใช้ประโยชน์ที่ดินตามที่ได้จำแนกประเภท และรายการประกอบแผนผังท้ายกฎกระทรวงนี้ข้อ ๗การใช้ประโยชน์ที่ดินตามแผนผังกำหนดการใช้ประโยชน์ที่ดินตามที่ได้จำแนกประเภทท้ายกฎกระทรวงนี้ให้เป็นไปดังต่อไปนี้(๑) ที่ดินในบริเวณหมายเลข ๑.๑ ถึงหมายเลข ๑.๑๕ที่กำหนดไว้เป็นสีชมพู ให้เป็นที่ดินประเภทชุมชน(๒) ที่ดินในบริเวณหมายเลข ๒ ที่กำหนดไว้เป็นสีม่วงให้เป็นที่ดินประเภทอุตสาหกรรมและคลังสินค้า(๓) ที่ดินในบริเวณหมายเลข ๓.๑ ถึงหมายเลข ๓.๒๗ที่กำหนดไว้เป็นสีเขียว ให้เป็นที่ดินประเภทชนบทและเกษตรกรรม(๔) ที่ดินในบริเวณหมายเลข ๔.๑ ถึงหมายเลข ๔.๖ที่กำหนดไว้เป็นสีขาวมีกรอบและเส้นทแยงสีเขียวให้เป็นที่ดินประเภทอนุรักษ์ชนบทและเกษตรกรรม(๕) ที่ดินในบริเวณหมายเลข ๕.๑ ถึงหมายเลข ๕.๑๒ที่กำหนดไว้เป็นสีเขียวมีกรอบและเส้นทแยงสีน้ำตาลให้เป็นที่ดินประเภทปฏิรูปที่ดินเพื่อเกษตรกรรม(๖) ที่ดินในบริเวณหมายเลข ๖.๑ และหมายเลข ๖.๒ ที่กำหนดไว้เป็นสีเขียวมีกรอบและเส้นทแยงสีฟ้าให้เป็นที่ดินประเภทจัดรูปที่ดินเพื่อเกษตรกรรม(๗) ที่ดินในบริเวณหมายเลข ๗.๑ ถึงหมายเลข ๗.๑๙ที่กำหนดไว้เป็นสีเขียวอ่อนมีเส้นทแยงสีขาว ให้เป็นที่ดินประเภทอนุรักษ์ป่าไม้(๘) ที่ดินในบริเวณหมายเลข ๘.๑ ถึงหมายเลข ๘.๖ ที่กำหนดไว้เป็นสีฟ้าให้เป็นที่ดินประเภทที่โล่งเพื่อการรักษาคุณภาพสิ่งแวดล้อมข้อ ๘ ที่ดินประเภทชุมชนให้ใช้ประโยชน์ที่ดินเพื่อการอยู่อาศัย พาณิชยกรรม เกษตรกรรม สถาบันการศึกษาสถาบันศาสนา สถาบันราชการ การสาธารณูปโภคและสาธารณูปการ[๒]ที่ดินประเภทนี้ ห้ามใช้ประโยชน์ที่ดินเพื่อกิจการตามที่กำหนดดังต่อไปนี้(๑)[๓]โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภท ชนิดและจำพวกที่กำหนดให้ดำเนินการได้ตามบัญชีท้ายกฎกระทรวงนี้และโรงงานบำบัดน้ำเสียรวมของชุมชน(๒) คลังน้ำมันเชื้อเพลิงและสถานที่ที่ใช้เก็บรักษาน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๓) สถานที่บรรจุก๊าซ สถานที่เก็บก๊าซ และห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๔) เลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) จัดสรรที่ดินเพื่อประกอบอุตสาหกรรม(๗) ไซโลเก็บผลิตผลทางการเกษตร(๘) กำจัดมูลฝอย(๙) ซื้อขายหรือเก็บเศษวัสดุการใช้ประโยชน์ที่ดินประเภทนี้ให้มีที่ว่างไม่น้อยกว่าร้อยละสามสิบของแปลงที่ดินที่ยื่นขออนุญาตการใช้ประโยชน์ที่ดินริมทางหลวงแผ่นดินหมายเลข ๑๑ สายอินทร์บุรี -เชียงใหม่ ทางหลวงแผ่นดินหมายเลข ๑๒ สายตาก - ขอนแก่น ทางหลวงแผ่นดินหมายเลข ๑๑๗สายนครสวรรค์ - พิษณุโลก ทางหลวงแผ่นดินหมายเลข ๑๐๖๕ สายแยกทางหลวงหมายเลข ๑๐๑(พรานกระต่าย) - บรรจบทางหลวงหมายเลข ๑๑๗ (บางระกำ) ทางหลวงแผ่นดินหมายเลข ๑๐๘๖สายต่อเขตเทศบาลเมืองพิษณุโลกควบคุม - บรรจบทางหลวงหมายเลข ๑๑ (วัดโบสถ์)ทางหลวงแผ่นดินหมายเลข ๑๑๑๔ สายแยกทางหลวงหมายเลข ๑๑ (สันติบันเทิง) - บางกระทุ่มทางหลวงแผ่นดินหมายเลข ๑๑๔๓ สายนครไทย - บรรจบทางหลวงหมายเลข ๑๒๔๖ (บ้านแพะ)ทางหลวงแผ่นดินหมายเลข ๑๒๓๗ สายชาติตระการ - บ่อภาค ทางหลวงแผ่นดินหมายเลข ๑๒๔๘สายแยกทางหลวงหมายเลข ๒๐๓ (นครไทย) - นาเมือง ทางหลวงแผ่นดินหมายเลข ๑๒๗๕สายแยกทางหลวงหมายเลข ๑๐๘๖ (แควน้อย) - บรรจบทางหลวงหมายเลข ๑๑๐๔ (ตลุกเทียม)ทางหลวงแผ่นดินหมายเลข ๑๒๘๑สายแยกทางหลวงหมายเลข ๑๐๖๕ (บางระกำ) - บรรจบทางหลวงหมายเลข ๑๑๗ (บ่อทอง)ทางหลวงแผ่นดินหมายเลข ๑๒๙๖ สายแยกทางหลวงหมายเลข ๑๑ (ท่างาม) -บรรจบทางหลวงหมายเลข ๑๑๔๓ (โป่งแค)ทางหลวงแผ่นดินหมายเลข ๑๓๑๐ สายแยกทางหลวงหมายเลข ๑๑ (หนองมะคัง) - พรหมพิรามและทางหลวงแผ่นดินหมายเลข ๒๐๑๓ สายแยกทางหลวงหมายเลข ๑๒ (บ้านแยง) -บรรจบทางหลวงหมายเลข ๒๐๓ (หางนา) ให้มีที่ว่างตามแนวขนานริมเขตทางไม่น้อยกว่า ๑๐เมตรการใช้ประโยชน์ที่ดินริมฝั่งแม่น้ำ ลำคลอง หรือแหล่งน้ำสาธารณะให้มีที่ว่างตามแนวขนานริมฝั่งตามสภาพธรรมชาติของแม่น้ำ ลำคลองหรือแหล่งน้ำสาธารณะไม่น้อยกว่า ๖ เมตรเว้นแต่เป็นการก่อสร้างเพื่อการคมนาคมทางน้ำหรือการสาธารณูปโภคและสาธารณูปการข้อ ๙ ที่ดินประเภทอุตสาหกรรมและคลังสินค้าให้ใช้ประโยชน์ที่ดินเพื่อการประกอบอุตสาหกรรมหรือเกี่ยวข้องกับอุตสาหกรรมคลังสินค้า สถาบันราชการ การสาธารณูปโภคและสาธารณูปการ[๔]ที่ดินประเภทนี้ ห้ามใช้ประโยชน์ที่ดินเพื่อกิจการตามที่กำหนดดังต่อไปนี้(๑) จัดสรรที่ดินเพื่อประกอบพาณิชยกรรม(๒) จัดสรรที่ดินเพื่อการอยู่อาศัย(๓)การอยู่อาศัยหรือประกอบพาณิชยกรรมประเภทอาคารสูงหรืออาคารขนาดใหญ่พิเศษ(๔) การอยู่อาศัยหรือประกอบพาณิชยกรรมประเภทห้องแถวหรือตึกแถวเว้นแต่เป็นการดำเนินการในโครงการจัดสรรที่ดินเพื่อการอยู่อาศัยและมีพื้นที่ไม่เกินร้อยละห้าของพื้นที่โครงการทั้งหมด(๕) การอยู่อาศัยประเภทห้องชุด อาคารชุด หอพัก หรืออาคารอยู่อาศัยรวม(๖) สถานสงเคราะห์หรือรับเลี้ยงเด็ก(๗) สถานสงเคราะห์หรือรับเลี้ยงคนชราการใช้ประโยชน์ที่ดินประเภทนี้ให้มีที่ว่างไม่น้อยกว่าร้อยละสามสิบของแปลงที่ดินที่ยื่นขออนุญาตการใช้ประโยชน์ที่ดินริมทางหลวงชนบท พล. ๔๐๐๓ให้มีที่ว่างตามแนวขนานริมเขตทางไม่น้อยกว่า ๑๕ เมตรการใช้ประโยชน์ที่ดินริมฝั่งลำคลองหรือแหล่งน้ำสาธารณะให้มีที่ว่างตามแนวขนานริมฝั่งตามสภาพธรรมชาติของลำคลองหรือแหล่งน้ำสาธารณะไม่น้อยกว่า๖ เมตรเว้นแต่เป็นการก่อสร้างเพื่อการคมนาคมทางน้ำหรือการสาธารณูปโภคและสาธารณูปการข้อ ๑๐ ที่ดินประเภทชนบทและเกษตรกรรมให้ใช้ประโยชน์ที่ดินเพื่อเกษตรกรรมหรือเกี่ยวข้องกับเกษตรกรรม สถาบันราชการการสาธารณูปโภคและสาธารณูปการ[๕]ที่ดินประเภทนี้ ห้ามใช้ประโยชน์ที่ดินเพื่อกิจการตามที่กำหนดดังต่อไปนี้(๑)[๖]โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภท ชนิด และจำพวกที่กำหนดให้ดำเนินการได้ตามบัญชีท้ายกฎกระทรวงนี้(๒) โรงแรมตามกฎหมายว่าด้วยโรงแรม(๓) จัดสรรที่ดินเพื่อประกอบอุตสาหกรรม(๔) จัดสรรที่ดินเพื่อประกอบพาณิชยกรรมเว้นแต่เป็นการจัดสรรที่เป็นส่วนหนึ่งของการจัดสรรที่ดินเพื่อการอยู่อาศัยและมีพื้นที่ไม่เกินร้อยละห้าของพื้นที่โครงการทั้งหมด(๕) การอยู่อาศัยและประกอบพาณิชยกรรมประเภทอาคารสูงหรืออาคารขนาดใหญ่(๖) การอยู่อาศัยหรือประกอบพาณิชยกรรมประเภทห้องแถวหรือตึกแถวเว้นแต่เป็นการดำเนินการในโครงการจัดสรรที่ดินเพื่อการอยู่อาศัยและมีพื้นที่ไม่เกินร้อยละห้าของพื้นที่โครงการทั้งหมด(๗) การอยู่อาศัยประเภทห้องชุด อาคารชุด หอพัก หรืออาคารอยู่อาศัยรวม(๘) ซื้อขายหรือเก็บเศษวัสดุในระยะ ๑๐๐ เมตรจากริมเขตทางหลวงแผ่นดินหมายเลข ๑๑ สายอินทร์บุรี - เชียงใหม่ทางหลวงแผ่นดินหมายเลข ๑๒ สายตาก - ขอนแก่น ทางหลวงแผ่นดินหมายเลข ๑๑๗สายนครสวรรค์ - พิษณุโลก ทางหลวงแผ่นดินหมายเลข ๑๐๖๕ สายแยกทางหลวงหมายเลข ๑๐๑(พรานกระต่าย) - บรรจบทางหลวงหมายเลข ๑๑๗ (บางระกำ) ทางหลวงแผ่นดินหมายเลข ๑๐๘๖สายต่อเทศบาลเมืองพิษณุโลกควบคุม - บรรจบทางหลวงหมายเลข ๑๑ (วัดโบสถ์)ทางหลวงแผ่นดินหมายเลข ๑๒๒๐ สายแยกทางหลวงหมายเลข ๑๑ (วัดโบสถ์) - นาขามทางหลวงแผ่นดินหมายเลข ๑๒๓๗ สายชาติตระการ -บ่อภาค ทางหลวงแผ่นดินหมายเลข ๑๒๔๘ สายแยกทางหลวงหมายเลข ๒๐๓ (นครไทย) - นาเมืองทางหลวงแผ่นดินหมายเลข ๑๒๗๕ สายแยกทางหลวงหมายเลข ๑๐๘๖ (แควน้อย) - บรรจบทางหลวงหมายเลข ๑๑๐๔ (ตลุกเทียม) ทางหลวงแผ่นดินหมายเลข ๑๒๘๑สายแยกทางหลวงหมายเลข ๑๐๖๕ (บางระกำ) - บรรจบทางหลวงหมายเลข ๑๑๗ (บ่อทอง)ทางหลวงแผ่นดินหมายเลข ๑๒๙๓ สายต่อเขตเทศบาลเมืองสุโขทัยธานีควบคุม -บรรจบทางหลวงหมายเลข ๑๐๖๕ (บางระกำ) ทางหลวงแผ่นดินหมายเลข ๑๒๙๕ สายแยกทางหลวงหมายเลข ๑๑ (กกไม้แดง) -บรรจบทางหลวงหมายเลข ๑๑๑๕ (เนินมะปราง) ทางหลวงแผ่นดินหมายเลข ๑๒๙๖ สายแยกทางหลวงหมายเลข ๑๑ (ท่างาม) -บรรจบทางหลวงหมายเลข ๑๑๔๓ (โป่งแค) ทางหลวงแผ่นดินหมายเลข ๑๓๐๙สายแยกทางหลวงหมายเลข ๑๑ (ป่าแดง) - บรรจบทางหลวงหมายเลข ๑๒๗๕ (หนองตม)และทางหลวงแผ่นดินหมายเลข ๒๐๑๓ สายแยกทางหลวงหมายเลข ๑๒ (บ้านแยง) -บรรจบทางหลวงหมายเลข ๒๐๓ (หางนา)การใช้ประโยชน์ที่ดินประเภทนี้ให้มีที่ว่างไม่น้อยกว่าร้อยละสามสิบของแปลงที่ดินที่ยื่นขออนุญาตการใช้ประโยชน์ที่ดินริมทางหลวงแผ่นดินหมายเลข ๑๑ สายอินทร์บุรี -เชียงใหม่ ทางหลวงแผ่นดินหมายเลข ๑๒ สายตาก - ขอนแก่น ทางหลวงแผ่นดินหมายเลข ๑๑๗สายนครสวรรค์ - พิษณุโลก ทางหลวงแผ่นดินหมายเลข ๑๐๖๕ สายแยกทางหลวงหมายเลข ๑๐๑(พรานกระต่าย) - บรรจบทางหลวงหมายเลข ๑๑๗ (บางระกำ) ทางหลวงแผ่นดินหมายเลข ๑๐๘๖สายต่อเขตเทศบาลเมืองพิษณุโลกควบคุม - บรรจบทางหลวงหมายเลข ๑๑ (วัดโบสถ์)ทางหลวงแผ่นดินหมายเลข ๑๒๒๐ สายแยกทางหลวงหมายเลข ๑๑ (วัดโบสถ์) - นาขามทางหลวงแผ่นดินหมายเลข ๑๒๓๗ สายชาติตระการ - บ่อภาค ทางหลวงแผ่นดินหมายเลข ๑๒๔๘สายแยกทางหลวงหมายเลข ๒๐๓ (นครไทย) - นาเมือง ทางหลวงแผ่นดินหมายเลข ๑๒๗๕สายแยกทางหลวงหมายเลข ๑๐๘๖ (แควน้อย) - บรรจบทางหลวงหมายเลข ๑๑๐๔ (ตลุกเทียม)ทางหลวงแผ่นดินหมายเลข ๑๒๘๑ สายแยกทางหลวงหมายเลข ๑๐๖๕ (บางระกำ) -บรรจบทางหลวงหมายเลข ๑๑๗ (บ่อทอง) ทางหลวงแผ่นดินหมายเลข ๑๒๙๓สายต่อเขตเทศบาลเมืองสุโขทัยธานีควบคุม - บรรจบทางหลวงหมายเลข ๑๐๖๕ (บางระกำ)ทางหลวงแผ่นดินหมายเลข ๑๒๙๕ สายทางหลวงหมายเลข ๑๑ (กกไม้แดง) -บรรจบทางหลวงหมายเลข ๑๑๑๕ (เนินมะปราง) ทางหลวงแผ่นดินหมายเลข ๑๒๙๖สายแยกทางหลวงหมายเลข ๑๑ (ท่างาม) - บรรจบทางหลวงหมายเลข ๑๑๔๓ (โป่งแค)และทางหลวงแผ่นดินหมายเลข ๒๐๑๓ สายแยกทางหลวงหมายเลข ๑๒ (บ้านแยง) - บรรจบทางหลวงหมายเลข๒๐๓ (หางนา) ให้มีที่ว่างตามแนวขนานริมเขตทางไม่น้อยกว่า ๑๕ เมตรการใช้ประโยชน์ที่ดินริมฝั่งแม่น้ำ ลำคลอง หรือแหล่งน้ำสาธารณะให้มีที่ว่างตามแนวขนานริมฝั่งตามสภาพธรรมชาติของแม่น้ำ ลำคลองหรือแหล่งน้ำสาธารณะไม่น้อยกว่า ๖ เมตร เว้นแต่เป็นการก่อสร้างเพื่อการคมนาคมทางน้ำหรือการสาธารณูปโภคและสาธารณูปการข้อ ๑๑ ที่ดินประเภทอนุรักษ์ชนบทและเกษตรกรรมให้ใช้ประโยชน์ที่ดินเพื่อเกษตรกรรมหรือเกี่ยวข้องกับเกษตรกรรมการอยู่อาศัย สถาบันการศึกษา สถาบันศาสนา สถาบันราชการ การสาธารณูปโภค และสาธารณูปการและการอนุรักษ์และส่งเสริมคุณภาพสิ่งแวดล้อม[๗]ที่ดินประเภทนี้ ห้ามใช้ประโยชน์ที่ดินเพื่อกิจการตามที่กำหนดดังต่อไปนี้(๑)[๘]โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภท ชนิด และจำพวกที่กำหนดให้ดำเนินการได้ตามบัญชีท้ายกฎกระทรวงนี้(๒) คลังน้ำมันเชื้อเพลิงและสถานที่ที่ใช้เก็บรักษาน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๓) สถานที่บรรจุก๊าซ สถานที่เก็บก๊าซ และห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๔) โรงแรมตามกฎหมายว่าด้วยโรงแรม(๕) จัดสรรที่ดินเพื่อประกอบอุตสาหกรรม(๖) จัดสรรที่ดินเพื่อประกอบพาณิชยกรรม(๗) จัดสรรที่ดินเพื่อการอยู่อาศัย(๘) การอยู่อาศัยหรือประกอบพาณิชยกรรมประเภทอาคารขนาดใหญ่(๙) การอยู่อาศัยหรือประกอบพาณิชยกรรมประเภทห้องแถวหรือตึกแถว(๑๐) การอยู่อาศัยประเภทห้องชุด อาคารชุด หอพักหรืออาคารอยู่อาศัยรวม(๑๑) สวนสนุก(๑๒) สนามกอล์ฟ(๑๓) กำจัดมูลฝอย(๑๔) ซื้อขายหรือเก็บเศษวัสดุการใช้ประโยชน์ที่ดินประเภทนี้ให้มีที่ว่างไม่น้อยกว่าร้อยละสามสิบของแปลงที่ดินที่ยื่นขออนุญาตการใช้ประโยชน์ที่ดินริมทางหลวงแผ่นดินหมายเลข ๑๑ สายอินทร์บุรี -เชียงใหม่ ทางหลวงแผ่นดินหมายเลข ๑๒๗๕ สายแยกทางหลวงหมายเลข ๑๐๘๖ (แควน้อย) -บรรจบทางหลวงหมายเลข ๑๑๐๔ (ตลุกเทียม) ทางหลวงแผ่นดินหมายเลข ๑๒๘๑สายแยกทางหลวงหมายเลข ๑๐๖๕ (บางระกำ) - บรรจบทางหลวงหมายเลข ๑๑๗ (บ่อทอง)ทางหลวงแผ่นดินหมายเลข ๑๓๐๙ สายแยกทางหลวงหมายเลข ๑๑ (ป่าแดง) - บรรจบทางหลวงหมายเลข ๑๒๗๕ (หนองตม) และทางหลวงแผ่นดินหมายเลข๑๓๑๐ สายแยกทางหลวงหมายเลข ๑๑(หนองมะคัง) - พรหมพิราม ให้มีที่ว่างตามแนวขนานริมเขตทางไม่น้อยกว่า ๑๕ เมตรการใช้ประโยชน์ที่ดินริมฝั่งแม่น้ำ ลำคลอง หรือแหล่งน้ำสาธารณะให้มีที่ว่างตามแนวขนานริมฝั่งตามสภาพธรรมชาติของแม่น้ำ ลำคลองหรือแหล่งน้ำสาธารณะไม่น้อยกว่า ๖ เมตรเว้นแต่เป็นการก่อสร้างเพื่อการคมนาคมทางน้ำหรือการสาธารณูปโภคและสาธารณูปการข้อ ๑๒ ที่ดินประเภทปฏิรูปที่ดินเพื่อเกษตรกรรมให้ใช้ประโยชน์ที่ดินเพื่อการปฏิรูปที่ดินเพื่อเกษตรกรรมตามกฎหมายว่าด้วยการปฏิรูปที่ดินเพื่อเกษตรกรรมการสาธารณูปโภคและสาธารณูปการหรือสาธารณประโยชน์เท่านั้น[๙]การใช้ประโยชน์ที่ดินริมทางหลวงแผ่นดินหมายเลข ๑๑ สายอินทร์บุรี -เชียงใหม่ ทางหลวงแผ่นดินหมายเลข ๑๑๔๓ สายนครไทย - บรรจบทางหลวงหมายเลข ๑๒๔๖(บ้านแพะ) และทางหลวงแผ่นดินหมายเลข ๑๒๙๖ สายทางหลวงหมายเลข ๑๑ (ท่างาม) -บรรจบทางหลวงหมายเลข ๑๑๔๓ (โป่งแค) ให้มีที่ว่างตามแนวขนานริมเขตทางไม่น้อยกว่า ๑๕เมตรการใช้ประโยชน์ที่ดินริมฝั่งแม่น้ำ ลำคลอง หรือแหล่งน้ำสาธารณะให้มีที่ว่างตามแนวขนานริมฝั่งตามสภาพธรรมชาติของแม่น้ำ ลำคลองหรือแหล่งน้ำสาธารณะไม่น้อยกว่า ๖ เมตรเว้นแต่เป็นการก่อสร้างเพื่อการคมนาคมทางน้ำหรือการสาธารณูปโภคและสาธารณูปการข้อ ๑๓ที่ดินประเภทจัดรูปที่ดินเพื่อเกษตรกรรมให้ใช้ประโยชน์ที่ดินเพื่อการจัดรูปที่ดินเพื่อเกษตรกรรมตามกฎหมายว่าด้วยการจัดรูปที่ดินเพื่อเกษตรกรรมการสาธารณูปโภคและสาธารณูปการ หรือสาธารณประโยชน์เท่านั้นการใช้ประโยชน์ที่ดินริมทางหลวงแผ่นดินหมายเลข ๑๒ สายตาก - ขอนแก่นทางหลวงแผ่นดินหมายเลข ๑๑๗ สายนครสวรรค์ - พิษณุโลก และทางหลวงแผ่นดินหมายเลข ๑๐๖๕สายแยกทางหลวงหมายเลข ๑๐๑ (พรานกระต่าย) -บรรจบทางหลวงหมายเลข ๑๑๗ (บางระกำ) ให้มีที่ว่างตามแนวขนานริมเขตทางไม่น้อยกว่า๑๕ เมตรการใช้ประโยชน์ที่ดินริมฝั่งแม่น้ำ ลำคลอง หรือแหล่งน้ำสาธารณะให้มีที่ว่างตามแนวขนานริมฝั่งตามสภาพธรรมชาติของแม่น้ำ ลำคลองหรือแหล่งน้ำสาธารณะไม่น้อยกว่า ๖ เมตร เว้นแต่เป็นการก่อสร้างเพื่อการคมนาคมทางน้ำหรือการสาธารณูปโภคและสาธารณูปการข้อ ๑๔ที่ดินประเภทอนุรักษ์ป่าไม้ให้ใช้ประโยชน์ที่ดินเพื่อการสงวนและคุ้มครองดูแลรักษาหรือบำรุงป่าไม้ สัตว์ป่าต้นน้ำลำธาร และธรรมชาติอื่น ๆ ตามมติคณะรัฐมนตรีและกฎหมายที่เกี่ยวกับการป่าไม้การสงวนและคุ้มครองสัตว์ป่า และการส่งเสริมและรักษาคุณภาพสิ่งแวดล้อมแห่งชาติเท่านั้นที่ดินประเภทนี้ซึ่งเอกชนเป็นเจ้าของหรือผู้ครอบครองโดยชอบด้วยกฎหมายให้ใช้ประโยชน์ที่ดินเพื่อเกษตรกรรมหรือการอยู่อาศัยประเภทบ้านเดี่ยวซึ่งไม่ใช่การจัดสรรที่ดินที่มีขนาดพื้นที่อาคารไม่เกิน๒๐๐ ตารางเมตรการใช้ประโยชน์ที่ดินริมทางหลวงแผ่นดินหมายเลข ๑๑ สายอินทร์บุรี -เชียงใหม่ ทางหลวงแผ่นดินหมายเลข ๑๒ สายตาก - ขอนแก่น ทางหลวงแผ่นดินหมายเลข ๑๑๔๓สายนครไทย - บรรจบทางหลวงหมายเลข ๑๒๔๖ (บ้านแพะ) ทางหลวงแผ่นดินหมายเลข ๑๒๓๗สายชาติตระการ - บ่อภาค ทางหลวงแผ่นดินหมายเลข ๑๒๔๘ สายแยกทางหลวงหมายเลข ๒๐๓(นครไทย) - นาเมือง ทางหลวงแผ่นดินหมายเลข ๑๒๙๕ สายแยกทางหลวงหมายเลข ๑๑(กกไม้แดง) - บรรจบทางหลวงหมายเลข ๑๑๑๕ (เนินมะปราง) และทางหลวงแผ่นดินหมายเลข๑๒๙๖ สายแยกทางหลวงหมายเลข ๑๑ (ท่างาม) - บรรจบทางหลวงหมายเลข ๑๑๔๓ (โป่งแค) ให้มีที่ว่างตามแนวขนานริมเขตทางไม่น้อยกว่า๑๕ เมตรการใช้ประโยชน์ที่ดินริมฝั่งแม่น้ำ ลำคลอง หรือแหล่งน้ำสาธารณะให้มีที่ว่างตามแนวขนานริมฝั่งตามสภาพธรรมชาติของแม่น้ำ ลำคลองหรือแหล่งน้ำสาธารณะไม่น้อยกว่า ๖ เมตรเว้นแต่เป็นการก่อสร้างเพื่อการคมนาคมทางน้ำหรือการสาธารณูปโภคและสาธารณูปการข้อ ๑๕ที่ดินประเภทที่โล่งเพื่อการรักษาคุณภาพสิ่งแวดล้อมให้ใช้ประโยชน์ที่ดินเพื่อการรักษาคุณภาพสิ่งแวดล้อมหรือเกี่ยวข้องกับการรักษาคุณภาพสิ่งแวดล้อมการประมง การท่องเที่ยว หรือสาธารณประโยชน์เท่านั้นข้อ ๑๖ให้ผู้มีอำนาจหน้าที่ในการควบคุมการก่อสร้างอาคารหรือการประกอบกิจการในเขตผังเมืองรวมปฏิบัติการให้เป็นไปตามกฎกระทรวงนี้ให้ไว้ณ วันที่ ๑๐ ตุลาคม พ.ศ. ๒๕๕๕ชูชาติ หาญสวัสดิ์รัฐมนตรีช่วยว่าการฯรักษาราชการแทนรัฐมนตรีว่าการกระทรวงมหาดไทย[เอกสารแนบท้าย]๑.[๑๐]บัญชีท้ายกฎกระทรวงให้ใช้บังคับผังเมืองรวมจังหวัดพิษณุโลก (ฉบับที่ ๒) พ.ศ. ๒๕๕๘๒. แผนที่ท้ายกฎกระทรวงให้ใช้บังคับผังเมืองรวมจังหวัดพิษณุโลก พ.ศ.๒๕๕๕๓.แผนผังกำหนดการใช้ประโยชน์ที่ดินตามที่ได้จำแนกประเภทท้ายกฎกระทรวงให้ใช้บังคับผังเมืองรวมจังหวัดพิษณุโลกพ.ศ. ๒๕๕๕๔. รายการประกอบแผนผังกำหนดการใช้ประโยชน์ที่ดินตามที่ได้จำแนกประเภทท้ายกฎกระทรวงให้ใช้บังคับผังเมืองรวมจังหวัดพิษณุโลกพ.ศ. ๒๕๕๕(ดูข้อมูลจากภาพกฎหมาย)หมายเหตุ :- เหตุผลในการประกาศใช้กฎกระทรวงฉบับนี้ คือโดยที่สมควรกำหนดให้ใช้บังคับผังเมืองรวม ในท้องที่จังหวัดพิษณุโลกเพื่อใช้เป็นแนวทางในการพัฒนา และการดำรงรักษาเมืองและบริเวณที่เกี่ยวข้องหรือชนบทในด้านการใช้ประโยชน์ในทรัพย์สิน การคมนาคมและการขนส่ง การสาธารณูปโภค บริการสาธารณะ และสภาพแวดล้อม ทั้งนี้เพื่อให้บรรลุวัตถุประสงค์ของการผังเมือง และโดยที่มาตรา ๒๖ วรรคหนึ่งแห่งพระราชบัญญัติการผังเมือง พ.ศ. ๒๕๑๘ซึ่งแก้ไขเพิ่มเติมโดยพระราชบัญญัติการผังเมือง (ฉบับที่ ๓) พ.ศ. ๒๕๓๕ บัญญัติว่าการใช้บังคับผังเมืองรวมให้กระทำโดยกฎกระทรวง จึงจำเป็นต้องออกกฎกระทรวงนี้กฎกระทรวงให้ใช้บังคับผังเมืองรวมจังหวัดพิษณุโลก(ฉบับที่ ๒) พ.ศ. ๒๕๕๘[๑๑]หมายเหตุ :- เหตุผลในการประกาศใช้กฎกระทรวงฉบับนี้ คือโดยที่เป็นการสมควรแก้ไขเพิ่มเติมข้อกำหนดการใช้ประโยชน์ที่ดินในกฎกระทรวงให้ใช้บังคับผังเมืองรวมจังหวัดพิษณุโลกพ.ศ. ๒๕๕๕ โดยยกเลิกข้อกำหนดการใช้ประโยชน์ที่ดินเพื่อกิจการอื่นและกำหนดให้ใช้ประโยชน์ที่ดินเพื่อกิจการโรงงานบำบัดน้ำเสียรวมของชุมชนได้ในที่ดินบางประเภทตลอดจนปรับปรุงบัญชีท้ายกฎกระทรวงเพื่อกำหนดให้การประกอบกิจการโรงงานดำเนินการได้อย่างเหมาะสมกับสภาวการณ์ในปัจจุบัน จึงจำเป็นต้องออกกฎกระทรวงนี้วันทิตา/ปรับปรุง๑๗ มิถุนายน๒๕๕๘นุสรา/ผู้ตรวจ๑กรกฎาคม ๒๕๕๘[๑] ราชกิจจานุเบกษาเล่ม ๑๓๐/ตอนที่ ๕๔ ก/หน้า ๑/๒๕ มิถุนายน ๒๕๕๖[๒] ข้อ ๘ วรรคหนึ่งแก้ไขเพิ่มเติมโดยกฎกระทรวงให้ใช้บังคับผังเมืองรวมจังหวัดพิษณุโลก(ฉบับที่ ๒) พ.ศ. ๒๕๕๘[๓] ข้อ ๘ วรรคสอง (๑)แก้ไขเพิ่มเติมโดยกฎกระทรวงให้ใช้บังคับผังเมืองรวมจังหวัดพิษณุโลก(ฉบับที่ ๒) พ.ศ. ๒๕๕๘[๔] ข้อ ๙ วรรคหนึ่งแก้ไขเพิ่มเติมโดยกฎกระทรวงให้ใช้บังคับผังเมืองรวมจังหวัดพิษณุโลก(ฉบับที่ ๒) พ.ศ. ๒๕๕๘[๕] ข้อ ๑๐ วรรคหนึ่งแก้ไขเพิ่มเติมโดยกฎกระทรวงให้ใช้บังคับผังเมืองรวมจังหวัดพิษณุโลก(ฉบับที่ ๒) พ.ศ. ๒๕๕๘[๖] ข้อ ๑๐ วรรคสอง(๑) แก้ไขเพิ่มเติมโดยกฎกระทรวงให้ใช้บังคับผังเมืองรวมจังหวัดพิษณุโลก(ฉบับที่ ๒) พ.ศ. ๒๕๕๘[๗] ข้อ ๑๑ วรรคหนึ่งแก้ไขเพิ่มเติมโดยกฎกระทรวงให้ใช้บังคับผังเมืองรวมจังหวัดพิษณุโลก(ฉบับที่ ๒) พ.ศ. ๒๕๕๘[๘] ข้อ ๑๑ วรรคสอง(๑) แก้ไขเพิ่มเติมโดยกฎกระทรวงให้ใช้บังคับผังเมืองรวมจังหวัดพิษณุโลก(ฉบับที่ ๒) พ.ศ. ๒๕๕๘[๙] ข้อ ๑๒ วรรคหนึ่งแก้ไขเพิ่มเติมโดยกฎกระทรวงให้ใช้บังคับผังเมืองรวมจังหวัดพิษณุโลก(ฉบับที่ ๒) พ.ศ. ๒๕๕๘[๑๐] บัญชีท้ายกฎกระทรวงให้ใช้บังคับผังเมืองรวมจังหวัดพิษณุโลกพ.ศ. ๒๕๕๕ แก้ไขเพิ่มเติมโดยกฎกระทรวงให้ใช้บังคับผังเมืองรวมจังหวัดพิษณุโลก(ฉบับที่ ๒) พ.ศ. ๒๕๕๘[๑๑] ราชกิจจานุเบกษาเล่ม ๑๓๒/ตอนที่ ๓๕ ก/หน้า ๑/๒๙ เมษายน ๒๕๕๘